Document ID: 31987R2746

KOMISSION ASETUS (ETY) N:o 2746/87,
annettu 14 päivänä syyskuuta 1987,
asetusten (ETY) N:o 2315/76 ja (ETY) N:o 727/87 muuttamisesta julkisesti varastoidun voin ja rasvattoman maitojauheen elintarvikeaputoimituksen myyntiehtojen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 773/87(), ja erityisesti sen 6 artiklan 7 kohdan ja 7 artiklan 5 kohdan,
sekä katsoo, että
yhteisön elintarvikeapuna toimitettavien tuotteiden yhteisössä liikkeelle saattamista koskevista yleisistä yksityiskohtaisista säännöistä 8 päivänä heinäkuuta 1987 annetussa komission asetuksessa (ETY) N:o 2200/87() säädettyihin uusiin säännöksiin sisältyy interventioelinten pitämien varastojen liikkeelle saattamiseen liittyvä toimituksen saajan suorittama tuotteen osto etukäteen vahvistetuin hintaehdoin,
julkisesti varastoidun voin myynnistä 24 päivänä syyskuuta 1976 annetussa komission asetuksessa (ETY) N:o 2315/76(), sellaisena kuin se on viimeksi muutettuna asetuksella (ETY) N:o 3819/86(), ja julkisesti varastoidun maitojauheen erikoistarjouksella vientiin myynnistä 13 päivänä maaliskuuta 1987 annetussa komission asetuksessa (ETY) N:o 727/87() määritetään kyseisten tuotteiden myyntiehdot etukäteen vahvistetuin hinnoin; olisi täydennettävä näitä säännöksiä näiden ostojen osalta niin yhteisön kuin kansallisen elintarvikeavun toimittamiseksi; tällaisten toimitusten täytäntöönpanemiseksi olisi kuitenkin poikettava tietyistä mainittujen asetusten yleisistä säännöksistä, erityisesti tuotteiden iän, siirtämisen määräajan ja takuun antamisen osalta, ottaen huomioon, että elintarvikeaputoimituksen saajan antamat toimitustakuut asetuksen (ETY) N:o 2200/87 12 artiklan noudattamisen varmistamiseksi ovat riittävät myös asetuksissa (ETY) N:o 2315/76 ja (ETY) N:o 727/87 säädettyjen velvoitteiden noudattamiseksi, erityisesti viimeksi mainitun asetuksen vientivelvollisuuksien osalta,
mainittujen muutosten vaikutusten olisi tultava voimaan 10 päivästä elokuuta 1987 tiettyjen elintarvikeaputoimitusten asianmukaisen toimeenpanon varmistamiseksi, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 2315/76 artikla seuraavasti:
"3 a artikla
1. Varastoon saapumista ja vakuuden antamista koskevia 1 ja 2 artiklan säännöksiä ja haltuunoton vähimmäismäärää koskevaa 3 artiklan säännöstä ei sovelleta voin ostoon yhteisön elintarvikeaputoimitusten täytäntöönpanemiseksi tai kansallisten viranomaisten päättämien tai tunnustamien elintarvikeapuohjelmien toteuttamiseksi.
Ostaja esittää todisteen edellisessä kohdassa tarkoitetusta määräpaikasta hänelle osoitetun elintarvikeaputoimituksen saajan ilmoitusjäljennöksellä.
2. Interventioelin toteuttaa tarvittavat toimenpiteet, jotta elintarvikeaputoimituksen saaja voi tutkia omaan laskuunsa myytäväksi saatetusta voista otettuja näytteitä ennen myyntisopimuksen tekemistä.
Ostaja luopuu kaikista myydyn voin laatuun ja ominaisuuksiin liittyvistä valituksista.
3. Tämän artiklan tarkoittamaan elintarvikeapuun sovellettava vaihtokurssi on kyseisen toimituksen saamiseksi tehtyjen tarjousten esittämiselle vahvistetun määräajan viimeisenä päivänä voimassa oleva kurssi.".
2 artikla
Lisätään asetukseen (ETY) N:o 727/87 artikla seuraavasti:
"6 a artikla
Edellä 2 artiklan 1 kohdan säännöksiä sovelletaan myös silloin, kun julkisesti varastoitu rasvaton maitojauhe myydään yhteisön elintarvikeaputoimitusten täytäntöönpanemiseksi ja kansallisten viranomaisten päättämien tai tunnustamien elintarvikeapuohjelmien toteuttamiseksi.
Kuitenkin, kun rasvaton maitojauhe ostetaan ensimmäisessä kohdassa mainittuja toimituksia varten,
a) varastoon saapumispäivää koskevia 1 artiklan, vähimmäismäärää koskevia 2 artiklan 2 kohdan, takuita koskevia 2 artiklan 2 kohdan ja 4 artiklan 1 kohdan sekä 9 artiklan säännöksiä ei sovelleta;
b) poiketen siitä, mitä 4 artiklan 3 kohdassa säädetään, ostaja maksaa siirrettävän määrän interventioelimelle ennen siirtämistä;
c) poiketen siitä, mitä 7 artiklassa säädetään, sovellettava vaihtokurssi on kyseisen toimituksen saamiseksi tehtyjen tarjousten esittämiselle vahvistetun määräajan viimeisenä päivänä voimassa oleva kurssi."
3 artikla
Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.
Edellä 1 ja 2 artiklassa säädetyt säännökset tulevat voimaan 10 päivästä elokuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä syyskuuta 1987.

Labels: 3
17
5
6